CELEX: 31981D0069
Language: el
Date: 1981-01-28 00:00:00
Title: 81/69/ΕΟΚ: Απόφαση τής Επιτροπής τής 28ης Ιανουαρίου 1981 περί παρατάσεως τού συστήματος αδείας πού προβλέπεται από τήν απόφαση 80/1008/ΕΟΚ σχετικά μέ τίς ανταλλαγές αργού πετρελαίου ή/καί προϊόντων πετρελαίου μεταξύ τής Ιταλίας καί τών λοιπών Κρατών μελών (Το κείμενο στην ιταλική γλώσσα είναι το μόνο αυθεντικό)

Avis juridique important

|

31981D0069

81/69/ΕΟΚ: Απόφαση τής Επιτροπής τής 28ης Ιανουαρίου 1981 περί παρατάσεως τού συστήματος αδείας πού προβλέπεται από τήν απόφαση 80/1008/ΕΟΚ σχετικά μέ τίς ανταλλαγές αργού πετρελαίου ή/καί προϊόντων πετρελαίου μεταξύ τής Ιταλίας καί τών λοιπών Κρατών μελών (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 051 της 26/02/1981 σ. 0044 - 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Ιανουαρίου 1981  περί παρατάσεως του συστήματος αδείας που προβλέπεται από την απόφαση 80/1008/ΕΟΚ σχετικά με τις ανταλλαγές αργού πετρελαίου ή/καί προϊόντων πετρελαίου μεταξύ της Ιταλίας και των λοιπών Κρατών μελών  (Μόνο το ιταλικό κείμενο είναι αυθεντικό)  (81/69/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την απόφαση 77/186/ΕΟΚ του Συμβουλίου της 14ης Φεβρουαρίου 1977 περί των εξαγωγών αργού πετρελαίου και προϊόντων πετρελαίου από ένα Κράτος μέλος σε άλλο σε περίπτωση δυσχερειών εφοδιασμού (1), και ιδίως το άρθρο 1,  κατόπιν διαβουλεύσεως με την ομάδα εκπροσώπων των Κρατών μελών που προβλέπεται από την οδηγία 73/238/ΕΟΚ της 24ης Ιουλίου 1973 (2),  Εκτιμώντας:  ότι η απόφαση 77/186/ΕΟΚ προβλέπει ότι, σε περίπτωση δυσχερειών εφοδιασμού σε αργό πετρέλαιο ή/καί σε προϊόντα πετρελαίου ενός ή περισσοτέρων Κρατών μελών, η Επιτροπή δύναται, αιτήσει Κράτους μέλους ή με δική της πρωτοβουλία, να αποφασίσει την υπαγωγή των ανταλλαγών μεταξύ Κρατών μελών σε σύστημα αδειών παρεχομένων αυτομάτως από το Κράτος μέλος προελεύσεως·  ότι η Ιταλία υπέβαλε αίτηση επί τούτου·  ότι η παρούσα μείωση της παραγωγής θίγει τις εξαγωγές αργού πετρελαίου προς την Κοινότητα·  ότι η κατάσταση αυτή θα μπορούσε να προξενήσει διαταραχές στα παραδοσιακά ρεύματα ανταλλαγών αργού πετρελαίου και προϊόντων πετρελαίου μεταξύ των Κρατών μελών·  ότι, ως εκ τούτου, προς αποφυγή μιας τέτοιας καταστάσεως, είναι αναγκαίο να παρακολουθούνται τακτικά οι ανταλλαγές αυτές μέσω ενός κοινοτικού συστήματος·  ότι ιδιαίτερα, λαμβανομένης υπόψη της καταστάσεως εφοδιασμού στην Ιταλία, πρέπει να προβλεφθεί παράταση του συστήματος, που προβλέπεται από την απόφαση 80/1008/ΕΟΚ (3), όσον αφορά τις ανταλλαγές που θίγουν το Κράτος μέλος αυτό,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 2 της αποφάσεως 80/1008/ΕΟΚ, η ημερομηνία «31 Ιανουαρίου 1981» αντικαθίσταται με την «31 Μαΐου 1981», εκτός αντιθέτου αποφάσεως, που λαμβάνεται κατ' εφαρμογή του άρθρου 5 της αποφάσεως 77/186/ΕΟΚ.  Άρθρο 2  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 28 Ιανουαρίου 1981.  Για την 'Επιτροπή  Etienne DAVIGNON  Μέλος της Επιτροπής  (1) ΕΕ αριθ. L 61 της 5. 3. 1977, σ. 23.  (2) ΕΕ αριθ. L 228 της 16. 8. 1973, σ. 2.  (3) ΕΕ αριθ. L 299 της 8. 11. 1980, σ. 25.